 Generate a headline for the following text: nYorùbá bọ wọn ní kò ní burú burú, kó má ku ẹnìkan mọ ni, ẹni tí yóó kù la ò mọ. Àwọn ọrẹ àti ará, tó fi mọ àwọn tí kìí bá Kemi Afolabi sọrọ tẹlẹ lágbolé tíátà ló ti ń kẹdùn, tí wọn sì ń ki òṣèrébìnrin náà láyà. Bákan náà ni wọn sì ń sọrọ àtìlẹyin fún un lẹyìn tó kéde pé ọdún márùn-ún ni dókítà ní ó kù fún òun láti lò láyé, tí òun sì ti lo ọdún kan níbẹ. Bẹẹ ba gbagbe, lọjọ Ẹtì, ọjọ kọkànlá, oṣù kẹta, ọdún 2022 ni fọnrán ìfọrọwérọ tí Kemi Afolabi ṣe pẹlú gbajúmọ sọrọsọrọ kan, Chude Jideonwo gba orí ayélujára. Ninu ifọrọwerọ naa si lo ti ṣíṣọ lójú eégún pé àìsàn Lupus, to maa n ro ẹda de inu egungun, ló ń bá òun fínra, ti oun si ni ọdun diẹ lati lo si laye. Pẹlú omijé lójú ni Kemi Afolabi fi kẹnu bọ ìròyìn lórí ohun tí ó ń là kọjá láti ìgbà tó ti gbọ ọjọ ikú rẹ lẹnu àwọn dókìtà. Kemi Afolabi ní àìsàn tó ń bá òun jà kògbóògùn, òògùn lásán sì ni òun yóò máa lò títí ni gbogbo ọjọ tí òun yóò lò lókè eèpẹ. Àwọn òṣèré tíátà tó ń ki Kemi Afolabi láyà: Lola Magaret ní Kemi Afolabi yoo fọ eegun ẹran laye di ọdun 2092: Láti ìgbà tí Kemi Afolabi ti fi ìkéde àìsàn tó ń bá fínra léde, àwọn òṣèré tíátà lọkan ò jọkan ló ti ń sọrọ àtìlẹyìn àti ọrọ ìwúrí fún un lórí àìsàn tó ń bá a jà. Nínú fọnrán kan tí òṣèré náà fi sí orí Instagram rẹ tó ti ń ṣe àdúrà ní ọpọlọpọ fáwọn akẹgbẹ rẹ, ti wọn bẹrẹ sí ní rọ òjò àdúrà àti ọrọ ìwúrí fún un. Nínú ọrọ rẹ, Lola Magret ní àwọn dókítà kàn wí ti wọn ni, àti pé Ọlọrun ló ń ṣe ìwòsàn. Ó ni èsì tí àwọn dókítà fun kò ní jẹ tirẹ. Lola Magaret ní títí di ọdún 2092, Kemi Afolabi yóò ṣì máa fọ egungun adìyẹ nínú àláfíà àti ara pípé ni. Muyiwa Ademola ntiẹ wa n kí Kemi Afolabi kú ayẹyẹ ọjọ ìbí ọgọrun ọdún lókè eèpẹ. O ní èyí tó túmọ sí pé òun ń sọ fún pé kò ní kú ìkú kankan, àti pé ọgọta ọdún síi lónìí, gbọingbọin ni tòkè fún Kemi Afolabi. Bimbo Afolayan kọ sí ojú òpó ayélujára rẹ pé, òun kò ní fojú sunkún Kemi Afolabi, pé yóò dàgbà dògbó lọlá Ọlọrun. Yewande Adekoya ni oun nifẹ rẹ pupọ, ti oun si n gbadura fun nitori pe Ọlọrun n ti lẹyin. Opeyemi Aiyeola ni oun ni igbagbọ pupọ ninu Ọlọrun ati eto rẹ fun ẹda, ti oun si mọ pe o n ti Kemi Afolabi lẹyin. Lati ile iwosan kan si omiran la n gbe Kemi Afolabi kiri - Yomi Fabiyi Yomi Fabiyi, nígbà tó ń kọ ọrọ tirẹ ránti alẹ ọjọ tí àwọn ń wá ilé ìwòsàn kiri nígbà tí àìsàn burúkú yìí bẹrẹ sí ní bá Kemi Afolabi fínra. O ṣàlàyé pé láti ilé ìwòsàn kan sí òmíràn ni àwọn ń lọ káàkiri ṣùgbọn òun ní ìgbàgbọ nínú Ọlọrun pé kò ní já àwọn kulẹ. Ti Debbie Shokoya si n kin Yomi Fabiyi lẹyin pe ki Kemi Afolabi mase ni igbagbọ ninu ohun ti awọn dokita ba sọ. O ni niwọn igba ti esi ayẹwo Ọlọrun ko ba ti fontẹ lu ayẹwo dokita, ọrọ buse, ti ajaga esu si ti bọ. Debbie wa gbadura fun Kemi Afolabi pe ẹmi gigun ati alaafia pipe ni ipin rẹ, ti aisan si ti jinna si. Iyabo Ojo ni tirẹ tọrọ àforíjì lọwọ Kemi Afolabi fún pé òun kò kàn sí i fún ìgbà pípẹ, ó ní ìròyìn náà ba òun lọkàn jẹ tó sì tún da omi tútù sí òun lọkàn. Bẹẹ náà ló rọ àwọn ènìyàn láti ṣàdúrà fún Kemi Afolabi, tó sì rọ láti ní ìgbàgbọ nínú Ọlọrun wí pé kò sí ohuntí kò lè ṣe. Bákan náà ni gbajúgbajà òṣèré tíátà lédè Gẹẹsì, Ngozi Nwozu gbàdúrà pé Ọlọrun tó wo òun sàn lọwọ àìsàn kídìnrín ṣì wà lórí ìtẹ, tí yóò sì wo Kemi náà sàn. Wo awọn gbajumọ osere tiata to ti fun Kemi Afolabi ni ẹbun? Kemi Afolabi ti kọkọ kéde ní ọjọ kọkànlélọgbọn, oṣù kejìlá, ọdún 2021 pé àìsàn kògbóògùn kan ń bá òun fínra ṣùgbọn kò fi orúkọ àìsàn náà síta. Ní ìbẹrẹ ọdún yìí, lẹyìn tí Kemi Afolabi ti kọkọ fi fọnrán kan síta péc, àìsàn kògbóògùn kan ń bá òun fínra. Eyi lo mu ki àwọn ọrẹ rẹ lágbolé tíátà ti kọkọ bẹrẹ sí ní fi ẹbùn ráńṣẹ sí i. Lára àwọn tí Kemi Afolabi fi àwòrán wọn sórí Instagram rẹ nígbà náà ni Toyin Abrahan àti ọkọ rẹ, Kolawole Ajeyemi. O si dúpẹ lọwọ wọn fún àwọn ẹbun tí wọn fi ráńṣẹ sí òun. Bákan náà ló tún dúpẹ lọwọ Funke Akindele fún gbogbo ohun tó kó ráńṣẹ sí òun nígbà náà. Kemi Afolabi ní bí ó tilẹ jẹ pé ìfaǹfà wà láàárín àwọn, Funke Akindele kò kùnà láti fi ìfẹ hàn sí òun. O salaye pe òun náà kò fi ìgbà kankan ma ní ìfẹ Funke Akindele mọ, bó ṣe jẹ pé láti ilé ẹkọ gíga fásitì ni àwọn ti ń bá ara àwọn bọ. Yàtọ sí àwọn wọnyìí, Kemi Afolabi kò ṣàì tún dúpẹ lọwọ Tunde Owokoniran àti ìyàwó rẹ, Yomi Fabiyi àti àwọn mìíràn fún ipa tí wọn kó nínú ọrọ òun. Àwọn olólùfẹKemi Afolabi lori ayelujara fi ìfẹ hàn si: Yàtọ sí àwọn akẹgbẹ Kemi Afolabi, àwọn olólùfẹ gbajúgbajà òṣèré náà lórí Ìnstagram ti kọ onírúurú ọrọ ìwúrí fún un láti dùn ún nínú lórí ipò tó wà. Ọpọlọpọ ló ní àwọn yóò fi òṣèré náà sínú àdúrà àti pé, kò yẹ kí ẹnikẹni máa la irú ìṣòro bẹẹ kọjá nítorí kò sí ẹni tí yóò gbọ ọjọ ikú rẹ tí inú rẹ yóó dùn. Àwọn mìíràn tilẹ sọ pé dókítà kò lè sọ pé iye ọjọ báyìí ni ènìyàn le lò láyé nítorí wọn kìí ṣe Ọlọrun. : Sure, heres a headline for the given text - Kemi Afolabi Battles Lupus: Wo àwọn gbajúmọ òṣèré tíátà tó ní yóò fọ eegun ẹran láyé di ọgọrùn-ún ọdún 